ส่วนที่ 1

สภาพทั่วไปและข้อมูลพื้นฐาน

1. ด้านกายภาพ

เทศบาลนครหาดใหญ่ ตั้งอยู่ในอำเภอหาดใหญ่ จังหวัดสงขลา อยู่ระหว่างเส้น ลองติจูด 100 องศา 01 ลิปดา ถึงเส้นลองติจูดที่ 101 องศา 06 ลิปดาตะวันออก และเส้นละติจูดที่ 6 องศา 17 ลิปดา ถึงเส้นละติจูดที่ 7 องศา 56 ลิปดาเหนือ มีขนาดพื้นที่ 21 ตารางกิโลเมตร หรือประมาณร้อยละ 3.18 ของพื้นที่อำเภอหาดใหญ่ (อำเภอหาดใหญ่ มีเนื้อที่ 660 ตารางกิโลเมตร) หรือประมาณ 0.30 ของพื้นที่จังหวัดสงขลา (จังหวัดสงขลามี เนื้อที่ 7,150 ตารางกิโลเมตร) มีอาณาเขต ดังนี้

 ทิศเหนือ ติดกับเทศบาลเมืองคลองแห

 ทิศตะวันออก ขนานทางหลวงแผ่นดิน หมายเลข 407 ติดกับเทศบาลเมืองคอหงส์

ทิศตะวันตก ติดต่อคลองอีต่ำ และคลองอู่ตะเภา, ติดกับเทศบาลเมืองควนลัง

 ทิศใต้ ติดต่อทางรถไฟไปสุไหงโก-ลก, ติดกับเทศบาลเมืองคอหงส์

เทศบาลนครหาดใหญ่ตั้งอยู่บนที่ราบเชิงเขาคอหงส์ ซึ่งสูงประมาณ 350 เมตร ทอดตัวตามแนวยาวอยู่ทางทิศตะวันออก และมีคลองอู่ตะเภาขนาบอยู่ทางทิศตะวันตก ระยะห่างประมาณ 8-10 กิโลเมตร พื้นที่จึงเอียงลาดจากทิศตะวันออกไปทางทิศตะวันตกตลอดแนวความยาว ส่วนทางทิศเหนือเป็นที่ราบลุ่มกว้างทอดตัวไปทางทะเลสาบสงขลาซึ่งอยู่ห่างจากชานเมืองประมาณ 18 กิโลเมตร

 ด้านรูปแบบของนครหาดใหญ่ ประกอบด้วย พื้นที่เมืองที่แบ่งออกเป็นสองซีกด้วยเส้นทางรถไฟแนวเหนือ-ใต้ ความเจริญส่วนใหญ่จะอยู่ทางทิศตะวันออก โดยมีสัดส่วนประมาณ ร้อยละ 80 ของพื้นที่เมืองทั้งหมด ซีกด้านตะวันตกของเมืองที่มีความเจริญน้อยกว่าเพราะข้อจำกัดด้านเส้นทางคมนาคม และที่สำคัญคือ มีจุดข้ามทางรถไฟไปเชื่อมตัวเมืองทางทิศตะวันออก เพียง 5 จุดเท่านั้น จึงทำให้การคมนาคมติดต่อระหว่างกันมีข้อจำกัด ความเจริญจึงเกิดได้น้อยกว่าทางทิศตะวันออก

 โดยขนาดและลักษณะเทศบาลนครหาดใหญ่ เป็นเมืองที่มีขนาดกระชับตัวมาก โดยมีศูนย์กลางเมืองแห่งเดียว ขนาดกว้างประมาณ 1 กิโลเมตร ยาวประมาณ 4 กิโลเมตร ตั้งอยู่ประชิดทางรถไฟ สภาพเมืองส่วนใหญ่ขยายตัวออกไปทางทิศตะวันออก

 ลักษณะของอาคารสิ่งปลูกสร้าง ปรากฏว่าอาคารส่วนใหญ่มีลักษณะเป็นตึกแถว ประกอบการพาณิชยกรรมชั้นล่าง และอยู่อาศัยชั้นบน อาคารลักษณะเดี่ยวมีน้อย และกระจายตัวอยู่ประปรายไม่เป็นกลุ่มก้อนหรือเป็นบริเวณ ลักษณะเช่นนี้ ทำให้ชุมชนมีความหนาแน่นสูง บริเวณกลางเมืองความหนาแน่นประชากรสูง ประมาณ 20,000 คนต่อตารางกิโลเมตร ในขณะที่เฉลี่ยทั้งเขตเทศบาลนครหาดใหญ่ (เนื้อที่ 21 ตารางกิโลเมตร) ประมาณ 7,542 คนต่อตารางกิโลเมตร

 **1.1** **ประวัติการก่อตั้งเทศบาลนครหาดใหญ่**

- พ.ศ. 2471 หาดใหญ่มีฐานะเป็น **สุขาภิบาล** ตามประกาศในราชกิจจานุเบกษา

ลงวันที่ 29 กรกฎาคม 2471

- 10 ธันวาคม 2478 ยกฐานะขึ้นเป็น**เทศบาลตำบลหาดใหญ่** ในขณะนั้นมีเนื้อที่

5 ตารางกิโลเมตร มีประชากรประมาณ 5,000 คน รวมถึงมีรายได้ประมาณ 60,000 บาท

- 16 มีนาคม 2492 ยกฐานะขึ้นเป็น**เทศบาลเมืองหาดใหญ่** ในขณะนั้นมีเนื้อที่

5 ตารางกิโลเมตร มีประชากรประมาณ 19,425 คน มีรายได้ 374,523.33 บาท

- เมื่อวันที่ 10 พฤษภาคม 2504 มีพื้นที่เพิ่มอีก 3 ตารางกิโลเมตร รวมเป็นเนื้อที่

8 ตาราง กิโลเมตร โดยมีประชากร 38,162 คน และมีรายได้ 3,854,964.17 บาท

- เมื่อวันที่ 13 เมษายน 2520 มีพื้นที่เพิ่มขึ้นอีก 13 ตารางกิโลเมตร รวมเป็นเนื้อที่

ทั้งหมด 21 ตารางกิโลเมตร มีประชากร 68,142 คน มีรายได้ 49,774,558.78 บาท

- ตามพระราชกฤษฎีกา เล่ม 112 ตอนที่ 40 ก. ลงวันที่ 24 กันยายน 2538 มีผลใช้

บังคับตั้งแต่วันที่ 25 กันยายน 2538 ได้ยกฐานะขึ้นเป็น**เทศบาลนครหาดใหญ่**มีพื้นที่ทั้งหมด 21 ตารางกิโลเมตร

**ตารางประวัติการก่อตั้งเทศบาลนครหาดใหญ่ พื้นที่ จำนวนและความหนาแน่นประชากร**

|  |  |  |  |
| --- | --- | --- | --- |
| **ปี พ.ศ.** | **ฐานะ** | **พื้นที่** | **ประชากร** |
|  |  | **(ตร.กม.)** | **จำนวน** | **ความหนาแน่น** |
|  |  |  | **(คน)** | **(คน/ตร.กม.)** |
| 2471 | สุขาภิบาลหาดใหญ่ | - | - | - |
| 2478 | เทศบาลตำบลหาดใหญ่ | 5 | 5,000 | 1,000 |
| 2492 | เทศบาลเมืองหาดใหญ่ | 5 | 19,425 | 3,885 |
| 2504 | เทศบาลเมืองหาดใหญ่ | 8 | 38,162 | 4,770 |
| 2520 | เทศบาลเมืองหาดใหญ่ | 21 | 68,142 | 3,245 |
| 2538 | เทศบาลนครหาดใหญ่ | 21 | 156,350 | 7,445 |

ที่มา : สำนักปลัดเทศบาล เทศบาลนครหาดใหญ่

**แผนที่เขตเทศบาลนครหาดใหญ่ อำเภอหาดใหญ่ จังหวัดสงขลา**

**2. ด้านการเมืองการปกครอง**

เทศบาลนครหาดใหญ่เป็นหน่วยการปกครองส่วนท้องถิ่นรูปแบบหนึ่ง การปกครองรูปแบบเทศบาลนครเป็นการกระจายอำนาจให้แก่ท้องถิ่นดำเนินการปกครองตนเองตามระบอบ[ประชาธิปไตย](https://th.wikipedia.org/wiki/%E0%B8%9B%E0%B8%A3%E0%B8%B0%E0%B8%8A%E0%B8%B2%E0%B8%98%E0%B8%B4%E0%B8%9B%E0%B9%84%E0%B8%95%E0%B8%A2)มีพระราชบัญญัติเทศบาล**พ.ศ. 2496 (แก้ไขเพิ่มเติมถึงฉบับที่ 14 พ.ศ. 2562) เป็นกฎหมายแม่บท มีฐานะเป็นนิติบุคคล มีขอบเขตการปกครองที่แน่นอน มีรายได้หรืองบประมาณเป็นของตนเอง มีอิสระในการบริหารงานภายใต้ขอบเขตของกฎหมายที่กำหนด มีอำนาจหน้าที่ตามพระราชบัญญัติเทศบาล พ.ศ. 2496 (แก้ไขเพิ่มเติมถึงฉบับที่ 14 พ.ศ.2562)** มาตรา 56 และอาจจัดทำกิจการอื่นๆตามมาตรา 54 ได้

**องค์การเทศบาล** องค์การเทศบาล ตามพระราชบัญญัติเทศบาล พ.ศ.2496 (รวมทั้งที่ได้แก้ไขเพิ่มเติมถึง ฉบับที่ 14 พ.ศ.2562) ประกอบด้วย สภาเทศบาล และนายกเทศมนตรี

 **สภาเทศบาล** สภาเทศบาลนครหาดใหญ่ ประกอบด้วยสมาชิกสภาเทศบาล จำนวน 24 คน ซึ่งประชาชน เลือกตั้งโดยตรงตามกฎหมายว่าด้วยการเลือกตั้งสมาชิกสภาท้องถิ่น พ.ศ.2545 และสภาเทศบาลได้มีการคัดเลือกประธานสภาเทศบาล 1 คน และรองประธานสภาเทศบาล 1 คน โดยให้ประธานสภาเทศบาลมีหน้าที่ดำเนินกิจการของเทศบาลให้เป็นไปตามระเบียบข้อบังคับการประชุมสภาเทศบาล และให้ รองประธานสภาเทศบาลมีหน้าที่กระทำกิจการแทนประธานสภาเทศบาล เมื่อประธานสภาเทศบาลไม่อยู่หรือไม่สามารถปฏิบัติหน้าที่ได้ และให้สมาชิกสภาเทศบาลอยู่ในตำแหน่งคราวละ 4 ปี นับแต่วันเลือกตั้ง โดยให้สภาเทศบาลเลือกพนักงานหรือ ข้าราชการหรือสมาชิกสภาเทศบาลคนหนึ่งเป็นเลขานุการสภาเทศบาล

 **ด้านการบริหาร**

 เทศบาลนครหาดใหญ่ มีหน้าที่ในการบริหารงานตามพระราชบัญญัติเทศบาล พ.ศ.2496 (แก้ไขเพิ่มเติมถึงฉบับที่ 14 พ.ศ. 2562) ตามอำนาจหน้าที่ที่ต้องทำ และหน้าที่ที่อาจจะทำกิจการใดๆ ในเขตหรือนอกเขตเทศบาล รวมถึงหน้าที่อื่นๆ ตามที่กฎหมายกำหนด โดยมีนายกเทศมนตรีมีหน้าที่ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาลและพนักงานจ้าง โดยมีปลัดเทศบาลเป็นผู้บังคับบัญชาพนักงานและพนักงานจ้างรองจากนายกเทศมนตรี และรับผิดชอบควบคุมดูแลข้าราชการประจำของเทศบาลให้เป็นไปตามนโยบายและมีอำนาจหน้าที่อื่นตามที่กฎหมายกำหนด หรือตามที่นายกเทศมนตรีมอบหมาย และให้รองปลัดเทศบาลเป็นผู้ช่วยตามอำนาจหน้าที่ที่ได้รับมอบหมายจากปลัดเทศบาล

**การมีส่วนร่วมของประชาชนในการจัดทำแผนพัฒนาท้องถิ่น**

เทศบาลนครหาดใหญ่เปิดโอกาสให้ประชาชนได้เข้ามามีส่วนร่วมในการพัฒนาท้องถิ่นโดยการจัดประชุมประชาคม เพื่อรับทราบปัญหา ความต้องการ ประเด็นการพัฒนาและประเด็นที่เกี่ยวข้อง และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาของเทศบาลนครหาดใหญ่ โดยมีผู้เข้าร่วมประชุมประกอบด้วย สมาชิกสภาเทศบาลนครหาดใหญ่ ตัวแทนภาคราชการ รัฐวิสาหกิจ องค์กรธุรกิจ สื่อมวลชน ผู้นำชุมชน คณะกรรมการชุมชน อสม. ตัวแทนชมรมต่างๆ ในเขตเทศบาลนครหาดใหญ่ เจ้าหน้าที่และผู้มีส่วนเกี่ยวข้อง ซึ่งการจัดประชุมประชาคมท้องถิ่นเทศบาลนครหาดใหญ่ ได้กำหนดกรอบและทิศทางในการพัฒนาท้องถิ่น ไปสู่เป้าหมายที่ต้องการ อีกทั้งเป็นการเปิดโอกาสให้ประชาชนทุกภาคส่วนร่วมเสนอปัญหาความต้องการและแสดงความคิดเห็นในการพัฒนาเทศบาลนครหาดใหญ่ให้มีประสิทธิภาพ สอดคล้องเหมาะสมกับสภาพปัญหา ความต้องการของประชาชนในแต่ละชุมชนอย่างแท้จริง

**การกำหนดส่วนราชการและอำนาจหน้าที่ของส่วนราชการของเทศบาล**

เทศบาลนครหาดใหญ่ ได้กำหนดโครงสร้างส่วนราชการเพื่อรองรับภารกิจตามอำนาจหน้าที่ ที่กำหนดไว้ในกฎหมายว่าด้วยเทศบาล กฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองท้องถิ่น และกฎหมายอื่น ๆ ที่กำหนดอำนาจหน้าที่ให้แก่เทศบาลโดยคำนึงถึงความต้องการและเหมาะสมของเทศบาล ดังต่อไปนี้

 **การแบ่งส่วนราชการ**

เทศบาลนครหาดใหญ่แบ่งส่วนราชการออกเป็น 5 สำนัก 2 กอง 1 หน่วยงานตรวจสอบภายใน ดังนี้

 **1. สำนักปลัดเทศบาล** มีอำนาจหน้าที่เกี่ยวกับราชการทั่วไปของเทศบาล หรือกิจการที่มิได้

กำหนดไว้ว่าเป็นหน้าที่ของส่วนราชการใด และงานอื่นตามที่ได้รับมอบหมาย

**2. สำนักการคลัง** มีอำนาจหน้าที่เกี่ยวกับการเงินและบัญชี การพัสดุและทรัพย์สิน

การงบประมาณ งานผลประโยชน์ และงานอื่นตามที่ได้รับมอบหมาย

**3. สำนักการช่าง** มีอำนาจหน้าที่เกี่ยวกับการผังเมืองและโยธา การสาธารณูปโภค

และสาธารณูปการ และงานอื่นที่ได้รับมอบหมาย

**4. สำนักการศึกษา** มีอำนาจหน้าที่เกี่ยวกับการศึกษาและงานอื่นที่ได้รับมอบหมาย

**5. สำนักการสาธารณสุขและสิ่งแวดล้อม** มีอำนาจหน้าที่เกี่ยวกับงานสาธารณสุข และ

งานอื่นที่ได้รับมอบหมาย

**6. กองวิชาการและแผนงาน** มีอำนาจหน้าที่เกี่ยวกับงานวิชาการและการวางแผน และ

งานอื่นตามที่ได้รับมอบหมาย

**7. กองสวัสดิการสังคม** มีอำนาจหน้าที่เกี่ยวกับการพัฒนาชุมชน การสังคมสงเคราะห์

และงานอื่นที่ได้รับมอบหมาย

**8. หน่วยงานตรวจสอบภายใน** มีอำนาจหน้าที่ตรวจสอบและกลั่นกรองให้ความเห็นและ

ข้อเสนอแนะ แก่ปลัดเทศบาลเกี่ยวกับงานการเงินของเทศบาล และควบคุมตรวจสอบด้านอื่น ๆ ตามที่ได้รับมอบหมาย

**สถิติกรอบอัตรากำลังพนักงานเทศบาลนครหาดใหญ่**

**ตาราง** กรอบอัตรากำลังของเทศบาลนครหาดใหญ่

|  |  |  |  |  |  |  |  |
| --- | --- | --- | --- | --- | --- | --- | --- |
| **ที่** |  **หน่วยงาน**  | **พนักงานเทศบาล** | **ลูกจ้าง ประจำ** | **เชี่ยวชาญ** **พิเศษ** |  **ภารกิจ** | **ทั่วไป** |  **รวมทั้งสิ้น** |
| 12345678 | สำนักปลัดเทศบาลสำนักการคลังสำนักการช่างสำนักการสาธารณสุขฯสำนักการศึกษากองสวัสดิการสังคมกองวิชาการและแผนงานหน่วยตรวจสอบภายใน**รวมทั้งสิ้น** | 774176783116321352 | 81430306-1-89 | -1-11---3 | 1022910712263822-453 | **137****130****363****745****78****12****19****-****1,484** | 324215576976179367412,381 |

ที่มา : ฝ่ายการเจ้าหน้าที่ สำนักปลัดเทศบาลนครหาดใหญ่ ณ วันที่ 5 มีนาคม 2562 (ไม่รวมพนักงานครูเทศบาล)

**การดำเนินกิจการพาณิชย์ขององค์กรปกครองส่วนท้องถิ่น**

ปัจจุบันเทศบาลนครหาดใหญ่ดำเนินการพาณิชย์ ประกอบด้วย 1) สถานธนานุบาลเทศบาลนครหาดใหญ่ 2) สถานีขนส่งผู้โดยสารเทศบาลนครหาดใหญ่ 3) สถานีขนส่งผู้โดยสาร อ.หาดใหญ่ จ.สงขลา (แห่งที่ 2)

**- สถานธนานุบาลเทศบาลนครหาดใหญ่** ตั้งอยู่เลขที่ 70 ถนนรัถการ อำเภอหาดใหญ่ จังหวัดสงขลา สถานธนานุบาล หมายความถึง โรงรับจำนำ ซึ่งเป็นหน่วยงานราชการส่วนท้องถิ่น ตามกฎหมายว่าด้วยระเบียบบริหารราชการแผ่นดิน จัดตั้งขึ้นถูกต้องตามกฎหมายว่าด้วยโรงรับจำนำ พ.ศ.2505 มีวัตถุประสงค์ ช่วยเหลือประชาชนที่ขัดสนเงินทอง เพื่อบรรเทาความเดือดร้อน และแก้ไขเหตุการณ์เฉพาะหน้า ไม่ต้องไปกู้ยืมเงินจากแหล่งเงินกู้อื่นๆ ที่ต้องเสียดอกเบี้ยสูงกว่า เพื่อประโยชน์ในการควบคุมการตรวจสอบทรัพย์สินที่ได้มาโดยการกระทำความผิด สามารถติดตามการกระทำความผิดได้ และเพื่อประโยชน์ในการควบคุมการรับซื้อของโจร สถานธนานุบาล เป็นหน่วยงานหนึ่งของเทศบาลที่สรรหาเงินมาช่วยในการพัฒนาท้องถิ่นให้เจริญก้าวหน้า โดยจ่ายเป็นเงินอุดหนุนให้กับเทศบาลเพื่อบูรณะท้องถิ่น

**- สถานีขนส่งผู้โดยสารเทศบาลนครหาดใหญ่** ได้รับการรับถ่ายโอนภารกิจด้านสถานีขนส่งผู้โดยสารอำเภอหาดใหญ่ จากสำนักงานขนส่งจังหวัดสงขลา กรมการขนส่งทางบก กระทรวงคมนาคม มาอยู่ในความควบคุมดูแลบริหารจัดการให้แก่เทศบาลนครหาดใหญ่ ตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์การปกครองส่วนท้องถิ่น จัดให้มีหลักเกณฑ์ และวิธีการบริหารจัดการสำนักงานสถานีขนส่งผู้โดยสาร เพื่อให้การบริการจัดการเป็นไปด้วยความเรียบร้อย และมีประสิทธิภาพในรูปแบบของเทศพาณิชย์ ว่าด้วยสถานีขนส่ง ซึ่งรับมอบการถ่ายโอนภารกิจดังกล่าว ในวันที่ 25 กันยายน 2549 และเปลี่ยนชื่อจากสถานีขนส่งผู้โดยสารอำเภอหาดใหญ่ เป็นสถานีขนส่งผู้โดยสารเทศบาลนครหาดใหญ่ ซึ่งอยู่ภายใต้การดูแล บริหาร จัดการและจัดหาผลประโยชน์ของสำนักงานสถานีขนส่งผู้โดยสารเทศบาลนครหาดใหญ่ ตั้งแต่ 1 ตุลาคม 2549 เป็นต้นไป

 **- สถานีขนส่งผู้โดยสาร อ.หาดใหญ่ จ.สงขลา (แห่งที่ 2)** ประกาศให้มีอย่างเป็นทางการเมื่อวันที่ 13 เมษายน พ.ศ.2555 ซึ่งจากเดิมได้ใช้ชื่อว่าสถานีรถโดยสารขนาดเล็ก (รถตู้) เทศบาลนครหาดใหญ่  โดยตั้งอยู่ ณ บริเวณตลาดเกษตร (หาดใหญ่ใน) ถนนเพชรเกษม อำเภอหาดใหญ่ จังหวัดสงขลา ซึ่งสถานีขนส่งผู้โดยสารฯ แห่งที่ 2 นี้ เปิดให้บริการสำหรับผู้โดยสารที่ต้องการเดินทางด้วยคิวรถตู้สายทิศเหนือ คือ สตูล พัทลุง ตรัง ภูเก็ต นครศรีธรรมราช ทุ่งสง สุราษฎร์ธานี และกระบี่ เพื่อช่วยแก้ไขปัญหาการจราจรที่เกิดขึ้นในชุมชนเมือง และเป็นการเพิ่มประสิทธิภาพในด้านการขนส่งมวลชน

 **การป้องกันและบรรเทาสาธารณภัย**

เทศบาลนครหาดใหญ่มีหน่วยดับเพลิง 7 หน่วย เพื่อให้การปฏิบัติงานสามารถครอบคลุมพื้นที่เขตเทศบาลทั้งหมด มีที่ตั้ง ดังนี้

 หน่วยที่ 1 เป็นหน่วยใหญ่ที่สุด ตั้งอยู่ถนนนิพัทธ์สงเคราะห์ 1 ซอย 7 ใกล้กับศูนย์ประชาสัมพันธ์ เขต 6 รับผิดชอบทุกพื้นที่

 หน่วยที่ 2 ตั้งอยู่ถนนสามชัย ตรงข้ามบ้านพักพนักงานเทศบาล

 หน่วยที่ 3 ตั้งอยู่ถนนศรีภูวนารถ บริเวณที่ตั้งชุมชนตลาดใหม่

 หน่วยที่ 4 ตั้งอยู่ถนนเพชรเกษมใกล้ห้องสมุดประชาชน

 หน่วยที่ 5 ตั้งอยู่หมู่บ้านจันทร์วิโรจน์ ใกล้สถานีสูบน้ำ P2

 หน่วยที่ 6 ตั้งอยู่ถนนโชคสมาน 5 บริเวณที่ตั้งชุมชนโชคสมาน

 หน่วยที่ 7 ตั้งอยู่ถนนโชติวิทยกุล 1 บริเวณสถานีขนส่ง 1

**ตาราง** จำนวนเจ้าหน้าที่ป้องกันและบรรเทาสาธารณภัย เทศบาลนครหาดใหญ่

|  |  |
| --- | --- |
| **ประเภท** | **จำนวน (คน)** |
| 1. พนักงานเทศบาล | 22 |
| 3. พนักงานจ้างตามภารกิจ | 64 |
| 4. พนักงานจ้างทั่วไป | 42 |
| 5. อาสาสมัครป้องกันภัยฝ่ายพลเรือน | 150 |
| **รวม** | **278** |

ที่มา : งานป้องกันและบรรเทาสาธารณภัย สำนักปลัดเทศบาล เทศบาลนครหาดใหญ่

 **การคลังท้องถิ่น**

 **รายรับ** ของเทศบาล ประกอบด้วยรายได้ประเภทใหญ่ๆ ดังนี้

 1. รายได้จากภาษีอากร

 2. รายได้จากค่าธรรมเนียม ค่าปรับ และค่าใบอนุญาต

 3. รายได้จากทรัพย์สิน

 4. รายได้จากสาธารณูปโภคและเทศพาณิชย์

 5. รายได้จากเงินอุดหนุน

 6. รายได้เบ็ดเตล็ด

 7. รายได้จากเงินกู้จากกระทรวง ทบวง กรม องค์การ หรือนิติบุคคลต่างๆ

 8. พันธบัตรหรือเงินกู้ตามแต่จะมีกฎหมายกำหนด

 9. รายได้อื่นตามแต่จะมีกฎหมายกำหนด

 **รายจ่าย** ของเทศบาล จำแนกประเภทตามงบประมาณ ดังนี้

 1. รายจ่ายงบกลาง เป็นรายจ่ายที่กำหนดไว้ สำหรับงานทั่วไปของเทศบาล ประกอบด้วย

 - ค่าชำระหนี้เงินกู้และดอกเบี้ย

 - รายจ่ายตามข้อผูกพัน

 - เงินสำรองจ่าย

 2. รายจ่ายของหน่วยงานเป็นรายจ่ายที่แยกตามหน่วยงานหรือลักษณะงานที่ปฏิบัติเป็นประจำสำหรับหน่วยงานใดของเทศบาลโดยเฉพาะ จำแนกออกเป็นรายจ่ายประจำ และรายจ่ายเพื่อการลงทุน

 2.1 รายจ่ายประจำ ประกอบด้วยหมวดรายจ่ายต่างๆ ดังนี้

 1. หมวดเงินเดือนและค่าจ้างประจำ

 2. หมวดค่าจ้างชั่วคราว

 3. หมวดค่าตอบแทนใช้สอยและวัสดุ

 4. หมวดค่าสาธารณูปโภค

 5. หมวดเงินอุดหนุน

 6. หมวดรายจ่ายอื่น

 2.2 รายจ่ายเพื่อการลงทุน มี 1 หมวดรายจ่าย คือ หมวดค่าครุภัณฑ์ ที่ดินและสิ่งก่อสร้าง

**3. ประชากร**

 เทศบาลนครหาดใหญ่มีประชากร ข้อมูลเดือน เมษายน พ.ศ.2562 ทั้งสิ้น 158,392 เป็นชาย 73,471 คน หญิง 84,921 คน ความหนาแน่น 7,542.48 คน/ตารางกิโลเมตร จำนวนครัวเรือนทั้งสิ้น 67,299 ครัวเรือน

หมายเหตุ : ความหนาแน่นประชากร (คน/ตร.กม.) คำนวณจากพื้นที่รับผิดชอบของเทศบาล 21 ตารางกิโลเมตร

**ตาราง** ช่วงอายุของประชากรในเขตเทศบาลนครหาดใหญ่

|  |  |  |  |
| --- | --- | --- | --- |
| **ช่วงอายุ**  | **ชาย**  | **หญิง** | **รวม** |
| แรกเกิดถึงอายุ 1 ปี | 1,811 | 1,697 | 3,508 |
| ช่วงอายุ 2 – 14 ปี | 13,954 | 13,768 | 27,722 |
| ช่วงอายุ 19 – 23 ปี | 9,639 | 10,156 | 19,795 |
| ช่วงอายุ 24 – 35 ปี | 12,176 | 13,285 | 25,461 |
| ช่วงอายุ 36 – 60 ปี | 23,739 | 30,419 | 54,158 |
| อายุ 61 ปีขึ้นไป | 9,216 | 12,967 | 22,183 |
| สัญชาติอื่นๆ ที่ไม่ใช่ไทย | 2,936 | 2,629 | 5,565 |
| **รวม** | **73,471** | **84,921** | **158,392** |

ที่มา : สำนักทะเบียนท้องถิ่นเทศบาลนครหาดใหญ่ ข้อมูลของเดือน เมษายน 2562

**4. สภาพทางสังคม**

 สังคมของเทศบาลนครหาดใหญ่ประกอบด้วยคนหลายเชื้อชาติ โดยเฉพาะชาวจีนที่ได้เข้ามาประกอบธุรกิจอยู่ช้านานแล้วนับแต่มีการสร้างทางรถไฟในพื้นที่ โดยชาวจีนรุ่นแรกส่วนมากเป็นแรงงานสร้างทางรถไฟ และมีการอพยพตามกันเข้ามาตั้งถิ่นฐานเพิ่มมากขึ้น โดยมากประกอบกิจการด้าน พาณิชยกรรมและเป็นส่วนสำคัญที่ทำให้เทศบาลนครหาดใหญ่มีความเจริญทางเศรษฐกิจมาจนถึงทุกวันนี้ ในปัจจุบันยังมีการกินเจในเทศกาลกินเจ หรือการทำบุญในวันสำคัญทางพุทธศาสนาของผู้ที่นับถือศาสนาพุทธ โดยคนต่างศาสนาก็อยู่ร่วมกันอย่างสันติสุข

 นอกจากนี้ มีการอพยพย้ายถิ่นจากภายนอกเข้ามาประกอบอาชีพทางด้านบริการอีกจำนวนหนึ่ง เมื่อหาดใหญ่มีความรุ่งเรืองทางด้านธุรกิจการบริการนักท่องเที่ยว เช่นโรงแรม ร้านอาหาร เป็นต้น ทำให้มีจำนวนประชากรแฝงอาศัยอยู่ในเขตเทศบาลนครหาดใหญ่เป็นจำนวนมาก ทั้งนี้ ยังไม่นับรวมคนจากพื้นที่ข้างเคียงที่เข้ามาทำงานในเขตเทศบาลนครหาดใหญ่ ทำให้ในแต่ละวันมีคนทั้งที่อาศัยอยู่และเข้าออกเขตเทศบาลนครหาดใหญ่ชั่วคราวเป็นจำนวนมาก

**สรุปผลการจัดเก็บข้อมูลความจำเป็นพื้นฐาน ปี 2562 ระดับตำบล**

ตำบลหาดใหญ่ อำเภอหาดใหญ่ จังหวัดสงขลา ภาคใต้ ประเทศไทย

|  |  |  |  |
| --- | --- | --- | --- |
| **ตัวชี้วัด ข้อมูลความจำเป็นพื้นฐาน** | **จำนวน** | **ผ่านเกณฑ์** | **ไม่ผ่านเกณฑ์** |
|  | **ที่สำรวจทั้งหมด** | **จำนวน** | **ร้อยละ** | **จำนวน** | **ร้อยละ** |
| **หมวดที่ 1 สุขภาพ มี 7 ตัวชี้วัด** |  |  |  |  |  |
| 1. เด็กแรกเกิดมีน้ำหนัก 2,500 กรัม ขึ้นไป | 17 คน | 17 คน | 100.00 | 0 คน | 0.00 |
| 2. เด็กแรกเกิดได้กินนมแม่อย่างเดียวอย่างน้อย 6 เดือนแรกเกิดติดต่อกัน | 17 คน | 17 คน | 100.00 | 0 คน | 0.00 |
| 3. เด็กแรกเกิดถึง 12 ปี ได้รับวัคซีนป้องกันโรคครบตาม ตารางสร้างเสริมภูมิคุ้มกันโรค | 1,382 คน | 1,382 คน | 100.00 | 0 คน | 0.00 |
| 4. ครัวเรือนกินอาหารถูกสุขลักษณะ ปลอดภัย และได้มาตรฐาน | 14,838 คร. | 14,748 คร. | 99.39 | 90 คร. | 0.61 |
| 5. ครัวเรือนมีการใช้ยาเพื่อบำบัด บรรเทาอาการเจ็บป่วยเบื้องต้น อย่างเหมาะสม | 14,838 คร. | 14,741 คร. | 99.35 | 97 คร. | 0.65 |
| 6. คนอายุ 35 ปีขึ้นไป ได้รับการตรวจสุขภาพประจำปี | 19,367 คน | 19,161 คน | 98.94  | 206 คน | 1.06 |
| 7. คนอายุ 6 ปีขึ้นไป ออกกำลังกายอย่างน้อยสัปดาห์ละ 3 วันๆ  ละ 30 นาที | 26,948 คน | 26,733 คน | 99.20 | 215 คน | 0.80 |
| **หมวดที่ 2 สภาพแวดล้อม มี 7 ตัวชี้วัด**  |  |  |  |  |  |
| 8. ครัวเรือนมีความมั่นคงในที่อยู่อาศัย และบ้านมีสภาพคงทนถาวร | 14,838 คร. | 14,759 คร. | 99.47 | 79 คร. | 0.53 |
| 9. ครัวเรือนมีน้ำสะอาดสำหรับดื่มและบริโภคเพียงพอตลอดปี อย่างน้อยคนละ 5 ลิตรต่อวัน | 14,838 คร. | 14,832 คร. | 99.96 | 6 คร. | 0.04 |
| 10. ครัวเรือนมีน้ำใช้เพียงพอตลอดปี อย่างน้อยคนละ 45 ลิตรต่อวัน | 14,838 คร. | 14,811 คร. | 99.82 | 27 คร. | 0.18 |
| 11. ครัวเรือนมีการจัดบ้านเรือนเป็นระเบียบเรียบร้อย สะอาด และถูกสุขลักษณะ | 14,838 คร. | 14,565 คร. | 98.16 | 273 คร. | 1.84 |
| 12. ครัวเรือนไม่ถูกรบกวนจากมลพิษ | 14,838 คร. | 14,749 คร. | 99.40 | 89 คร. | 0.60 |
| 13. ครัวเรือนมีการป้องกันอุบัติภัยและภัยธรรมชาติอย่างถูกวิธี | 14,838 คร. | 14,746 คร. | 99.38 | 92 คร. | 0.62 |
| 14. ครัวเรือนมีความปลอดภัยในชิวิตและทรัพย์สิน | 14,838 คร. | 14,781 คร. | 99.62 | 57 คร. | 0.38 |
| **หมวดที่ 3 การศึกษา มี 5 ตัวชี้วัด** |  |  |  |  |  |
| 15. เด็กอายุ 3 - 5 ปี ได้รับบริการเลี้ยงดูเตรียมความพร้อมก่อนวัยเรียน | 288 คน | 288 คน | 100.00 | 0 คน | 0.00 |
| 16. เด็กอายุ 6 - 14 ปี ได้รับการศึกษาภาคบังคับ 9 ปี | 1,386 คน | 1,376 คน | 99.28 | 10 คน | 0.72 |
| 17. เด็กจบชั้น ม.3 ได้เรียนต่อชั้น ม.4 หรือเทียบเท่า | 51 คน | 50 คน | 98.04 | 1 คน | 1.96 |
| 18. คนในครัวเรือนที่จบการศึกษาภาคบังคับ 9 ปี ที่ไม่ได้เรียนต่อ และยังไม่มีงานทำ ได้รับการฝึกอบรมด้านอาชีพ | 2 คน | 1 คน | 50.00 | 1 คน | 50.00 |
| 19. คนอายุ 15-59 ปี เขียนภาษาไทย และคิดเลขอย่างง่ายได้ | 19,163 คน | 19,139 คน | 99.87 | 24 คน | 0.13 |
| **หมวดที่ 4 การมีงานทำและรายได้ มี 4 ตัวชี้วัด** |  |  |  |  |  |
| 20. คนอายุ 15 – 59 ปี มีอาชีพและรายได้ | 16,919 คน | 16,705 คน | 98.74 | 214 คน | 1.26 |
| 21. คนอายุ 60 ปีขึ้นไป มีอาชีพและรายได้ | 6,383 คน | 5,955 คน | 93.29 | 428 คน | 6.71 |
| 22. รายได้เฉลี่ยของคนในครัวเรือนต่อปี | 14,838 คร. | 14,836 คร. | 99.99 | 2 คร. | 0.01 |
| 23. ครัวเรือนมีการเก็บออมเงิน | 14,838 คร. | 9,543 คร. | 64.31 | 5,295 คร. | 35.69 |
| **หมวดที่ 5 ค่านิยม มี 8 ตัวชี้วัด** |  |  |  |  |  |
| 24. คนในครัวเรือนไม่ดื่มสุรา | 27,309 คน | 26,571 คน | 97.30 | 738 คน | 2.70 |
| 25. คนในครัวเรือนไม่สูบบุหรี่ | 27,309 คน | 26,018 คน | 95.27 | 1,291 คน | 4.73 |
| 26. คนอายุ 6 ปีขึ้นไป ปฏิบัติกิจกรรมทางศาสนาอย่างน้อย สัปดาห์ละ 1 ครั้ง | 26,948 คน | 26,806 คน | 99.47 | 142 คน | 0.53 |
| 27. ผู้สูงอายุ ได้รับการดูแลจากครอบครัว ชุมชน ภาครัฐหรือภาคเอกชน | 6,404 คน | 6,404 คน | 100.00 | 0 คน | 0.00 |

|  |  |  |  |
| --- | --- | --- | --- |
| **ตัวชี้วัด ข้อมูลความจำเป็นพื้นฐาน** | **จำนวน** | **ผ่านเกณฑ์** | **ไม่ผ่านเกณฑ์** |
|  | **ที่สำรวจทั้งหมด** | **จำนวน** | **ร้อยละ** | **จำนวน** | **ร้อยละ** |
| 28. ผู้พิการ ได้รับการดูแลจากครอบครัว ชุมชน ภาครัฐหรือภาคเอกชน | 39 คน | 39 คน | 100.00 | 0 คน | 0.00 |
| 29. ผู้ป่วยโรคเรื้อรัง ได้รับการดูแลจากครอบครัว ชุมชน ภาครัฐ หรือภาคเอกชน | 73 คน | 73 คน | 100.00 | 0 คน | 0.00 |
| 30. ครัวเรือนมีส่วนร่วมทำกิจกรรมสาธารณะเพื่อประโยชน์ ของชุมชน หรือท้องถิ่น | 14,838 คร. | 14,834 คร. | 99.97 | 4 คร. | 0.03 |
| 31. ครอบครัวมีความอบอุ่น | 14,838 คร. | 14,786 คร. | 99.65 | 52 คร. | 0.35 |

ผลการจัดเก็บและรับรองข้อมูลความจำเป็นขั้นพื้นฐาน (จปฐ.) ระดับ อปท. ประจำปี 2562 โดยสำนักงานพัฒนาชุมชนอำเภอหาดใหญ่ จังหวัดสงขลา (ข้อมูล ณ วันที่ 30 พฤษภาคม 2562)

**ตาราง** รายชื่อชุมชนในเขตเทศบาลนครหาดใหญ่ จำนวนทั้งสิ้น 103 ชุมชน ข้อมูลเดือน พฤษภาคม 2562

|  |  |  |  |
| --- | --- | --- | --- |
| **ชุมชนเขต 1** | **ชุมชนเขต 2** | **ชุมชนเขต 3** | **ชุมชนเขต 4** |
| 1. หน้าสวนสาธารณะ | 1. บ้านพักรถไฟ | 1. ริมควน | 1. ท่าไทร |
| 2. ทักษิณเมืองทอง | 2. ศาลเจ้าพ่อเสือ | 2. คลองระบายน้ำที่1 | 2. สถานีอู่ตะเภา |
| 3. สุภาพอ่อนหวาน | 3. ตลาดใหม่ | 3. เทศาพัฒนา | 3. ต้นโด |
| 4. หน้าค่ายเสนาณรงค์ | 4. กิมหยงสันติสุข | 4. ตลาดพ่อพรหม | 4. หน้าโรงเหล้าสรรพสามิตร |
| 5. ภาสว่าง | 5. พระเสน่หา | 5. ศาลาลุงทอง | 5. สัจจกุล |
| 6. อู่ ท.ส. | 6. ป้อม 4 | 6. หลังที่ว่าการอำเภอ | 6. รัชมังคลาภิเษก |
| 7. พรุแม่สอน | 7. แสงศรี | 7. บ้านหาดใหญ่ | 7. บ้านฉาง |
| 8. กอบกาญจน์ศึกษา | 8. สวนศิริ | 8. ท่าเคียน | 8. สามทหาร |
| 9. แม่ลิเตา | 9. จิระนคร | 9. ดีแลนด์-ไทยเจริญ | 9. บางหัก |
| 10. คลองเตย | 10. ท่งเซียเซี่ยงตึ้ง | 10. ปรักกริม | 10. เกาะเลียบ |
| 11. โรงปูน | 11. ประชาธิปัตย์ | 11. จันทร์ประทีป | 11. รัตนอุทิศ |
| 12. อนุสรณ์อาจารย์ทอง | 12. สามชัย | 12. จันทร์วิโรจน์ | 12. สถานี 2 |
| 13. สามัคคี | 13. หน้าโรงเรียนญว. | 13. รัตนวิบูลย์ | 13. มงคลหรรษา |
| 14. หน้าโรงพยาบาลศิครินทร์ | 14. ชุมอุทิศ | 14. จันทร์นิเวศน์ | 14. บ้านกลาง |
| 15. เกาะเสือ  | 15. โรงพยาบาลกรุงเทพ | 15. ทุ่งเสา | 15. โชคสมาน |
| 16. หลังสนามกีฬากลาง | 16. บ้านจ่า | 16. อู่ญี่ปุ่น | 16. หน้าอำเภอ |
| 17. หลังร.ร.หาดใหญ่วิทยาลัย | 17. ดรุณศึกษา | 17. ขนส่ง | 17. ราษฎร์อุทิศ |
| 18. ศรีนิล | 18. กลางนา | 18. หน้าวัดคลองเรียน  | 18. วัดโคกสมานคุณ |
| 19. หมัดยาเม๊าะ | 19. หน้าโรงเรียนโสตศึกษา | 19. สามแยกคลองเรียน | 19. วัดหาดใหญ่ใน |
| 20. ป้อม 6 | 20. หัวนาหัก | 20. ผาสุก-เคียงดาว | 20. สถานีขนส่งหาดใหญ่ |
| 21. หน้าสนามกีฬากลาง | 21. ซีกิมหยง | 21. ไทยโฮเต็ล | 21. หัวพานรถไฟ |
| 22. โรงเรียนชาตรี | 22. ละม้ายสงเคราะห์ | 22. หน้าสถานีรถไฟ |  |
| 23. ศิครินทร์ | 23. คลองเรียน | 23. หลังโรงพัก |  |
| 24. รัถการ | 24. บ้านร่มเย็น | 24. หลังอู่รถไฟ |  |
| 25. ริมทางรถไฟ | 25. ทุ่งคลองเรียน | 25. ประชาราษฎร์อุทิศ |  |
| 26. มุสลิม | 26. ตลาดคลองเรียน | 26. แฟลตเคหะใหม่ |   |
| **ชุมชนเขต 1** | **ชุมชนเขต 2** | **ชุมชนเขต 3** | **ชุมชนเขต 4** |
| 27. หอนาฬิกา | 27. มอ.-คลองเรียน 1 | 27. แฟลตเคหะเก่า |  |
| 28. ตลาดคอมแพล็กซ์ |  |  |  |

ที่มา : กองสวัสดิการสังคม เทศบาลนครหาดใหญ่

 **5.ระบบบริการพื้นฐาน**

 **5.1 การคมนาคม**

 อำเภอหาดใหญ่ เป็นอำเภอที่มีโครงสร้างพื้นฐานค่อนข้างสมบูรณ์ สามารถเชื่อมโยงกับจังหวัดต่างๆ ได้ทั้งภายในภูมิภาค และนานาชาติ คือ

 **รถยนต์** จากกรุงเทพมหานคร สามารถขับรถไปตามถนนพระรามที่ 2 เลี้ยวเข้าถนนเพชรเกษม โดยใช้ทางหลวงแผ่นดินหมายเลข 4 ถึงแยกปฐมพร จังหวัดชุมพร ตรงไปตามทางหลวงแผ่นดินหมายเลข 41 มาบรรจบทางหลวงแผ่นดินหมายเลข 4 ที่จังหวัดพัทลุง มายังอำเภอหาดใหญ่ได้โดยสะดวก

 **รถไฟ** มีบริการเดินรถภายในประเทศจากกรุงเทพ–หาดใหญ่ ทุกวัน นอกจากนี้ยังมีเส้นทางระหว่างประเทศ ได้แก่ กรุงเทพ–บัตเตอร์เวอร์ธ

 **เครื่องบิน** มีบริการเครื่องบินโดยสาร กรุงเทพ–หาดใหญ่ ทุกวัน นอกจากนี้ยังมีเส้นทางบินหาดใหญ่–เชียงใหม่ และเส้นทางบินระหว่างประเทศ คือ หาดใหญ่–สิงคโปร์ หาดใหญ่–กัวลาลัมเปอร์

  **รถโดยสารประจำทาง** มีรถโดยสารปรับอากาศออกจากสถานีขนส่งสายใต้ (ใหม่) ให้บริการทุกวัน ใช้เวลาเดินทางจากกรุงเทพฯ ถึงหาดใหญ่ ประมาณ 12 ชั่วโมง

 **การเดินทางไปจังหวัดใกล้เคียง** สามารถเดินทางไปยังจังหวัดต่าง ๆ ในภาคใต้ได้ทุกวัน โดยขึ้นรถที่สถานีขนส่งผู้โดยสารอำเภอหาดใหญ่ หรือ สถานีรถโดยสารขนาดเล็ก (รถตู้)

  **การเดินทางภายในตัวเมืองหาดใหญ่**  มีหลายรูปแบบไว้บริการ อาทิ รถสองแถว (วิ่งผ่านตัวเมืองตามถนนเพชรเกษม) ให้บริการเส้นทางสถานีขนส่งผู้โดยสารอำเภอหาดใหญ่–สนามบิน และเส้นทางจากหน้าสวนสาธารณะเทศบาลนครหาดใหญ่-สี่แยกสนามบินนอก หรือเป็นรถโดยสารไม่ประจำทาง เช่น รถแท็กซี่มิเตอร์(เหมาจ่าย) รถจักรยานยนต์รับจ้าง และรถตุ๊กๆ ซึ่งมีให้บริการอยู่ทั่วไป

  **6. สภาพภูมิอากาศ**

ตั้งอยู่ในเขตอิทธิพลของลมมรสุมเมืองร้อน มีลมมรสุมพัดผ่านประจำทุกปี คือ ลมมรสุมตะวันออกเฉียงเหนือ เริ่มตั้งแต่เดือนตุลาคมถึงกลางเดือนมกราคม และลมมรสุมตะวันตกเฉียงใต้ เริ่มตั้งแต่กลางเดือนพฤษภาคมถึงกลางเดือนตุลาคม จากอิทธิพลของลมมรสุมดังกล่าว ส่งผลให้มีฤดูกาลเพียง 2 ฤดู คือ

 ฤดูร้อน เริ่มตั้งแต่เดือนธันวาคมถึงเดือนพฤษภาคม ซึ่งจะเป็นช่วงที่ว่างของลมมรสุม จะเริ่มตั้งแต่หลังจากหมดมรสุมตะวันออกเฉียงเหนือแล้ว อากาศจะเริ่มร้อนและอากาศจะมีอุณหภูมิสูงสุดในเดือนเมษายน แต่อากาศจะไม่ร้อนมากนักเนื่องจากตั้งอยู่ใกล้ทะเล

 ฤดูฝน เริ่มตั้งแต่เดือนมิถุนายนถึงพฤศจิกายน จังหวัดสงขลาจะมีฝนตกทั้งในช่วงลมมรสุมตะวันออกเฉียงเหนือและลมมรสุมตะวันตกเฉียงใต้ แต่ในช่วงลมมรสุมตะวันออกเฉียงเหนือจะมีฝนตกชุกมากกว่า เนื่องจากพัดผ่านอ่าวไทย ส่วนลมมรสุมตะวันตกเฉียงใต้จะถูกเทือกเขาบรรทัดปิดกั้น ทำให้ฝนตกน้อยลง

 **7. สภาพเศรษฐกิจ**

## นับแต่ในอดีต เขตพื้นที่เทศบาลนครหาดใหญ่เป็นศูนย์กลางทางเศรษฐกิจของภาคใต้ตอนล่าง โดยเป็นศูนย์กลางรับส่งสินค้าจากประเทศเพื่อนบ้านที่กระจายไปสู่ภาคต่างๆ ของประเทศ ในขณะเดียวกันก็เป็นแหล่งรวมสินค้าทางการเกษตรและส่งออกไปต่างประเทศ หาดใหญ่เคยมีชื่อเสียงเกี่ยวกับสินค้าจากต่างประเทศที่มีราคาถูกจนมีสถานที่ซื้อขายสินค้าที่ขึ้นชื่อ เช่น ตลาดสันติสุข ตลาดกิมหยง เป็นต้น และที่สำคัญเทศบาลนครหาดใหญ่เป็นแหล่งท่องเที่ยวสำคัญและมีธุรกิจต่อเนื่องอีกเป็นจำนวนมากโดยเฉพาะธุรกิจบริการ เช่น โรงแรมและร้านอาหาร เป็นต้น

## **ตาราง** จำนวนโรงแรมในเขตเทศบาลนครหาดใหญ่ จำแนกตามขนาดและที่ตั้ง ปี พ.ศ.2562

##

|  |  |  |  |  |
| --- | --- | --- | --- | --- |
| **พื้นที่** | **ขนาดเล็ก < 80 ห้อง** | **ขนาด 80-120 ห้อง** | **ขนาด 121-200 ห้อง** | **ขนาดใหญ่ >200ห้อง** |
| เขต 1 | 3 | 1 | 1 | - |
| เขต 2 | 38 | 11 | 11 | 9 |
| เขต 3 | 9 | 4 | 3 | 1 |
| เขต 4 | 15 | - | 1 | - |
| **รวม** | **65** | **16** | **16** | **10** |

ที่มา : สำนักการสาธารณสุขและสิ่งแวดล้อม เทศบาลนครหาดใหญ่ (มีนาคม 2562)

 **8 สวนสาธารณะและสวนหย่อม**

เทศบาลนครหาดใหญ่ มีการก่อสร้าง ปรับปรุงสถานที่เป็นสวนสาธารณะหรือสวนหย่อม เพื่อประชาชนในชุมชนใช้เป็นสถานที่พักผ่อนหย่อนใจ สนามเด็กเล่น ลานกีฬาหรือออกกำลังกาย และกิจกรรมนันทนาการอื่น ดังตาราง

**ตาราง** ข้อมูลสวนสาธารณะ สวนหย่อม และสถานที่พักผ่อนหย่อนใจเทศบาลนครหาดใหญ่

|  |  |  |  |
| --- | --- | --- | --- |
| **ลำดับ** | **สถานที่** | **ที่ตั้ง** | **เนื้อที่ (ไร่)** |
| 1 | สวนสาธารณะเทศบาลนครหาดใหญ่ | ถ.กาญจนวนิช | 974 |
| 2 | สวนหย่อมพรุแม่สอน  | ถ.เพชรเกษม | 3.49 |
| 3 | สวนหย่อมศุภสารรังสรรค์ | ถ.ศุภสารรังสรรค์ (ข้างมูลนิธิท่งเซียเซี่ยงตึ๊ง) | 4.10 |
| 4 | สวนหย่อมแสงศรี | ถ.แสงศรี (ริมคลองเตย) หน้าโรงเรียนธิดานุเคราะห์ | 0.45 |
| 5 | สวนหย่อมชลธารา | ถ. ชลธารา | 5.07 |
| 6 | สวนหย่อมธรรมนูญวิถี | ถ.ธรรมนูญวิถี  | 2.96 |
| 7 | สวนหย่อมบึงศรีภูวนารถ | ถ.ศรีภูวนารถ (ใกล้ศูนย์การค้าไดอาน่า) | 4.17 |
| 8 | สวยหย่อมละม้ายสงเคราะห์ | ถ.ละม้ายสงเคราะห์ | 0.95 |
| 9 | สวนหย่อมตลาดใหม่ | ถ.ศรีภูวนารถ | 3.62 |
| 10 | สวนหย่อมบางหัก | ถ.สาครมงคล | 5.12 |
|  | **รวม** |  | **1,003.93** |

 ที่มา : สำนักการช่าง เทศบาลนครหาดใหญ่ (เมษายน 2562)

**9. การสาธารณสุข**

 เทศบาลนครหาดใหญ่มีศูนย์บริการสาธารณสุข จำนวน 15 ศูนย์ (รวมรถศูนย์บริการสาธารณสุขเคลื่อนที่ จำนวน 1 คัน) พยาบาล 24 คน ทันตแพทย์ 3 คน เภสัชกร 3 คน เจ้าพนักงานส่งเสริมสาธารณสุข 1 คน นักวิชาการสุขาภิบาล 5 คน เจ้าพนักงานสาธารณสุข 1 คน เจ้าพนักงานเภสัชกรรม 1 คน มีหน้าที่ให้บริการด้านสาธารณสุขต่างๆ ได้แก่ การรักษาพยาบาลผู้ป่วย การตรวจดูแลสุขภาพเด็ก การบริการทาง ทันตกรรมการวางแผนครอบครัว การให้วัคซีนป้องกันโรค การอนามัยแม่และเด็ก การออกเยี่ยมบ้าน โดยพยาบาลและสหวิชาชีพประจำศูนย์บริการฯ ทุกศูนย์บริการสาธารณสุขจะมีพยาบาลวิชาชีพประจำศูนย์บริการ และมีแพทย์ออกตรวจเยี่ยมผู้ป่วยที่มารับการรักษาหมุนเวียนผลัดเปลี่ยนตามศูนย์บริการประจำชุมชน ตามวันและเวลาที่กำหนด ยกเว้น ศูนย์บริการสาธารณสุขใหญ่ 2 ศูนย์ คือศูนย์บริการสาธารณสุขสามชัยและศูนย์บริการสาธารณสุขเพชรเกษม จะมีแพทย์และทันตแพทย์ประจำศูนย์บริการฯเพื่อตรวจรักษาผู้ป่วยทุกวัน นอกจากนี้เทศบาลยังจัดให้มีคลินิกนอกเวลา ให้บริการรักษาพยาบาลนอกเวลาราชการแก่ประชาชนที่ไม่สะดวกต่อการลางาน เพื่อไปรับการรักษาพยาบาลในเวลาราชการ การบริการคลินิกนอกเวลา เป็นการดำเนินงานร่วมกันระหว่าง เทศบาลนครหาดใหญ่และโรงพยาบาลหาดใหญ่ โดยใช้ศูนย์บริการสาธารณสุข ของเทศบาลเป็นสถานที่ทำการ ปัจจุบันมีคลินิกนอกเวลา จำนวน 12 แห่ง ประชาชนที่มีสิทธิเบิกค่ารักษาพยาบาล ทุกประเภทสามารถใช้สิทธิ ในการรับการตรวจรักษาที่คลินิกนอกเวลาเช่นเดียวกับสถานพยาบาลของรัฐ

**ศูนย์บริการสาธารณสุข เทศบาลนครหาดใหญ่**

ความสมบูรณ์ทั้งทางด้านร่างกายและจิตใจ ทำให้มนุษย์สามารถประกอบอาชีพและดำรงชีวิตในสังคมได้อย่างมีความสุข โดยสุขภาพอนามัยที่ดีของประชาชน เป็นสิ่งสำคัญที่เอื้อต่อการพัฒนาในด้านต่างๆ ดังนั้น คณะผู้บริหารเทศบาลนครหาดใหญ่เล็งเห็นความสำคัญในการพัฒนาคุณภาพชีวิต ของประชาชนให้มีสุขภาพดีถ้วนหน้า  จึงจัดให้มีศูนย์บริการสาธารณสุขขึ้น เพื่อกระจายการบริการด้านสาธารณสุขให้ครอบคลุมทุกพื้นที่ในเขตเทศบาลนครหาดใหญ่  และรองรับการขยายตัวของประชาชนในชุมชน โดยให้เป็นหน่วยบริการที่อยู่ใกล้ชิดประชาชน  สามารถเข้ารับบริการได้อย่างสะดวกและปลอดภัย มีบุคลากรทางการแพทย์และเจ้าหน้าที่สาธารณสุข ที่สามารถดูแลประชาชนได้อย่างทั่วถึงมากยิ่งขึ้น

**ศูนย์บริการสาธารณสุขเทศบาลนครหาดใหญ่ มีดังนี้**

**1. ศูนย์บริการสาธารณสุขสามชัย** ถ.สามชัย อ.หาดใหญ่ จ.สงขลา เบอร์โทร  :  074-262818-19

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :วันจันทร์-ศุกร์ เวลา  16.30 - 20.30 น.

**2. ศูนย์บริการสาธารณสุขเพชรเกษม**  ด้านหลังห้องสมุดประชาชน ถ.เพชรเกษม อ.หาดใหญ่ จ.สงขลา

เบอร์โทร  :  074-258229 , 074-257047

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  วันจันทร์ – วันศุกร์ เวลา 16.30 – 20.30 น.

                     วันเสาร์ วันอาทิตย์ และวันหยุดนักขัตฤกษ์ เวลา 08.30 – 12.00 น.

**3. ศูนย์บริการสาธารณสุขพ่อพรหม ทองสองยอด**  53 ซ.33 ถ.เพชรเกษม อ.หาดใหญ่ จ.สงขลา

เบอร์โทร  :  074-255804

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  วันจันทร์ – วันศุกร์ เวลา 16.30 – 20.30 น.

**4. ศูนย์บริการสาธารณสุขโพธิพงษา บุญมณี อินทรัศมี**19 ซ.สองพี่น้อง ถ.อนุสรณ์อาจารย์ทอง อ.หาดใหญ่ จ.สงขลา เบอร์โทร  :  074-238333

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  วันจันทร์ – วันศุกร์ เวลา 16.30 – 20.30 น.

**5. ศูนย์บริการสาธารณสุขโรงเรียนเทศบาล 1 (เอ็งเสียงสามัคคี)** 1 ถ.นิพัทธ์สงเคราะห์ 1

อ.หาดใหญ่ จ.สงขลา

เบอร์โทร  :  074-246148

เปิดให้บริการ  :  วันราชการ เวลา 08.30 – 16.30 น.

**6. ศูนย์บริการสาธารณสุขโรงเรียนเทศบาล 2 (บ้านหาดใหญ่)** 13 ถ.พลพิชัย อ.หาดใหญ่ จ.สงขลา

เบอร์โทร  :  074-252584

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  ทุกวัน เวลา 16.30 – 20.30 น.และวันหยุดนักขัตฤกษ์

**7. ศูนย์บริการสาธารณสุขโรงเรียนเทศบาล 3 (โศภณพิทยาคุณานุสรณ์)**  ถ.เพชรเกษม อ.หาดใหญ่

จ.สงขลา

เบอร์โทร  :  074-212261

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  วันจันทร์ – วันศุกร์ เวลา 16.30 – 20.30 น.

**8. ศูนย์บริการสาธารณสุขโรงเรียนเทศบาล 4 (วัดคลองเรียน)**139/1 ถ.ศรีภูวนารถ อ.หาดใหญ่

จ.สงขลา

เบอร์โทร  :  074-246963

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  ทุกวัน เวลา 16.30 – 20.30 น.และวันหยุดนักขัตฤกษ์

**9. ศูนย์บริการสาธารณสุขโรงเรียนเทศบาล 5 (วัดหาดใหญ่)** 2 ถ.วัดหาดใหญ่ใน อ.หาดใหญ่ จ.สงขลา

เบอร์โทร  :  074-253608

เปิดให้บริการ  :  วันราชการ เวลา 08.30 – 16.30 น.

**10. ศูนย์บริการสาธารณสุขรักษาภิกษุอุทิศ** 42 ซ.3 ถ.รัตนอุทิศ อ.หาดใหญ่ จ.สงขลา

เบอร์โทร  :  074-257059

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  วันจันทร์ – วันศุกร์ เวลา 16.30 – 20.30 น.

**11. ศูนย์บริการสาธารณสุขแฟลตการเคหะแห่งชาติ**  ถ.หน้าสถานีรถไฟ อ.หาดใหญ่ จ.สงขลา

เบอร์โทร  :  074-257466

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  วันจันทร์ – วันศุกร์ เวลา 16.30 – 20.30 น.

**12. ศูนย์บริการสาธารณสุขนพสุวรรณ** 79 ซ.6/1 ถ.เพชรเกษม อ.หาดใหญ่ จ.สงขลา

เบอร์โทร  :  074-231148

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  วันจันทร์ – วันศุกร์ เวลา 16.30 – 20.30 น.

**13. ศูนย์บริการสาธารณสุขสนามกีฬากลาง “จิระนคร”** สนามกีฬากลาง "จิระนคร"

ถ.นิพัทธ์สงเคราะห์ 1 อ.หาดใหญ่ จ.สงขลา

เบอร์โทร  :  074-238332

เปิดให้บริการ  :  วันราชการ เวลา 08.30 – 16.30 น.

บริการนอกเวลา  :  วันจันทร์ – วันศุกร์ เวลา 16.30 – 20.30 น.

**14. ศูนย์บริการสาธารณสุขบุญวรรโณ**  97/1 ซ.ชื่นอุทิศแก้วสมิทธ์พัฒนา ถ.พลพิชัย อ.หาดใหญ่

จ.สงขลา

เบอร์โทร  :  074-255835

เปิดให้บริการ  :  วันราชการ เวลา 08.30 – 16.30 น.

**15. ศูนย์บริการสาธารณสุขชีวาสุข “สวนสาธารณะเทศบาลนครหาดใหญ่”**

เบอร์โทร  :  074-211035

เปิดให้บริการ : วันราชการ เวลา 08.30 – 16.30 น./เสาร์-อาทิตย์ เวลา 09.00-16.00 น.

บริการนอกเวลา  : จันทร์-พุธ-ศุกร์-อาทิตย์ เวลา 16.30-19.30 น. (ออกกำลังกายในน้ำ) เสาร์-อาทิตย์ เวลา 09.00-16.00 น (นวดไทย)

**ข้อมูลการเก็บขยะมูลฝอยและการรักษาความสะอาด (จัดเก็บโดยพนักงานเทศบาล) ปีงบประมาณ พ.ศ.2562**

|  |  |  |
| --- | --- | --- |
| **ปีงบประมาณ**2562 | **การเก็บขนขยะมูลฝอย** | **การรักษาความสะอาด** |
| จำนวนรถ(คัน) | พนักงานขับรถ (คน) | พนักงานเก็บขน (คน) | จำนวนเที่ยว (เฉลี่ย/วัน) | น้ำหนัก (วัน/ตัน) |  ปัดกวาดถนน (คน) | พื้นที่รับผิดชอบ (เมตร) |
| 75 | 30 | 145 | 1/1 | 181.10 | 239 | 21 ตร.กม |

ที่มา : สำนักการสาธารณสุขและสิ่งแวดล้อม เทศบาลนครหาดใหญ่

**ข้อมูลการเก็บขยะมูลฝอย (จัดเก็บโดยเอกชน/ชุมชน) ปีงบประมาณ พ.ศ.2562**

|  |  |  |  |  |  |
| --- | --- | --- | --- | --- | --- |
| **ปีงบประมาณ** | **จำนวนรถ (คัน)** | **พนักงานขับรถ** **(คน)** | **พนักงานเก็บขน (คน)** | **จำนวนเที่ยว****(เฉลี่ย/วัน)** | **น้ำหนัก (วัน/ตัน)** |
| 2562 | 16 |  13 | 42 |  2/1  |  47  |

ที่มา : สำนักการสาธารณสุขและสิ่งแวดล้อม เทศบาลนครหาดใหญ่

**10. การศึกษา**

ในเขตเทศบาลนครหาดใหญ่ ทั้งสถานศึกษาของกระทรวงศึกษาธิการ สถานศึกษาของภาคเอกชน สถาบันการศึกษาระดับอุดมศึกษา รวมทั้งโรงเรียนในสังกัดของเทศบาลนครหาดใหญ่ ซึ่งแสดงถึงศักยภาพในการเป็นศูนย์กลางด้านการศึกษาทุกระดับตั้งแต่ระดับอนุบาลถึงระดับอุดมศึกษา

**ตาราง** จำนวนโรงเรียนเอกชนในระบบสังกัดสำนักงานเขตพื้นที่การศึกษาประถมศึกษาสงขลา เขต 2

 (ที่ตั้งอยู่ในเขตเทศบาลนครหาดใหญ่) จำแนกตามประเภทการจัดการศึกษา

|  |  |
| --- | --- |
| **ประเภทการจัดการศึกษา** | **จำนวน (แห่ง)** |
| ประเภทสามัญศึกษา | 28 |
| ประเภทสอนศาสนาอิสลามควบคู่วิชาสามัญ | 4 |
| ประเภทอาชีวศึกษา | 6 |
| โรงเรียนนานาชาติ | 2 |
| **รวม** | **40** |

ที่มา : ฝ่ายวิชาการ สำนักการศึกษา เทศบาลนครหาดใหญ่

 **สถานศึกษาสังกัดเทศบาลนครหาดใหญ่** จำนวน 6 โรงเรียน

**ตาราง** ข้อมูลสถานศึกษาสังกัดเทศบาลนครหาดใหญ่

|  |  |  |  |  |
| --- | --- | --- | --- | --- |
| **ที่** | **โรงเรียน** | **ที่อยู่** | **เปิดสอนระดับ** | **จำนวนนักเรียน** |
| 1 | เทศบาล 1 (เอ็งเสียงสามัคคี) | เลขที่ 1 ถ.นิพัทธ์สงเคราะห์ 1 อ.หาดใหญ่ จ.สงขลา 90110 โทรศัพท์/โทรสาร 074-231264 | ประถมศึกษาปีที่ 4-6มัธยมศึกษาปีที่1-6 | 2,526 |
| 2 | เทศบาล 2 (บ้านหาดใหญ่) | เลขที่ 13 ถ.พลพิชัย ถ.หาดใหญ่ อ.หาดใหญ่ จ.สงขลา 90110 โทรศัพท์/โทรสาร 074-252324 | อนุบาล – ประถมศึกษาปีที่ 6 | 1,784 |
| 3 | เทศบาล 3 (โศภนพิทยาคุณานุสรณ์) | เลขที่ 895 ถ.เพชรเกษม ต.หาดใหญ่ อ.หาดใหญ่ จ.สงขลา 90110 โทรศัพท์/โทรสาร 074-211599 | อนุบาล – ประถมศึกษาปีที่ 6 | 1,022 |
| 4 | เทศบาล 4 (วัดคลองเรียน) | เลขที่ 293/1 ถ.ศรีภูวนารถ ต.หาดใหญ่ จ.สงขลา 90110 โทรศัพท์ 074-245992 | อนุบาล – ประถมศึกษาปีที่ 6 | 878 |
| 5 | เทศบาล 5 (วัดหาดใหญ่) | เลขที่ 2 ถ.หน้าวัดหาดใหญ่ใน ต.หาดใหญ่ อ.หาดใหญ่ จ.สงขลา 90110 โทรศัพท์ 074-252568 | อนุบาล – ประถมศึกษาปีที่ 6 | 542 |
| 6 | เทศบาล 6 (อนุบาลในฝัน) | ถ.ราษฎร์เสรี ต.หาดใหญ่ อ.หาดใหญ่ จ.สงขลา 90110 โทรศัพท์ 074-255700 | อนุบาล – ประถมศึกษาปีที่ 6 (เน้นการสอนระบบ 2 ภาษา)  | 1,018 |

|  |  |  |  |  |
| --- | --- | --- | --- | --- |
| **ที่** | **โรงเรียน** | **ที่อยู่** | **เปิดสอนระดับ** | **จำนวนนักเรียน** |
| 7 | ศูนย์พัฒนาเด็กเล็กหมัดยาเม๊าะมุสลิมและส่วนขยาย | เลขที่ 7/72 ถ.นิพัทธ์สงเคราะห์ 1 ซ.1 อ.หาดใหญ่ จ.สงขลา โทรศัพท์ 081-6094628 | อนุบาล | 67 |
|  | เลขที่ 5/11 ถ.โชคสมาน 5 อ.หาดใหญ่ จ.สงขลา โทรศัพท์ 081-2770957 | เตรียมอนุบาล | 50 |

ที่มา : ฝ่ายวิชาการ สำนักการศึกษา เทศบาลนครหาดใหญ่ ปีการศึกษา พ.ศ.2562 (10 มิถุนายน 2562)

**ตาราง** จำนวนนักเรียนและครู ของสถานศึกษาสังกัดเทศบาลนครหาดใหญ่ ปีการศึกษา 2562

|  |  |  |  |  |  |  |
| --- | --- | --- | --- | --- | --- | --- |
| **ที่** | **สถานศึกษา** | **จำนวน****นักเรียน** | **จำนวน****ครู** |  **จำนวน** **ห้องเรียน** |  **นักเรียน/** **ครู**  | **นักเรียน/ ห้องเรียน** |
| 1 234567 | เทศบาล1 (เอ็งเสียงสามัคคี) เทศบาล2 (บ้านหาดใหญ่)เทศบาล3 (โศภณพิทยาคุณานุสรณ์)เทศบาล4 (วัดคลองเรียน) เทศบาล5 (วัดหาดใหญ่)เทศบาล6 (อนุบาลในฝัน)ศูนย์พัฒนาเด็กเล็กมัสยิดหมัดยาเม๊าะมุสลิมและส่วนขยาย | **2,526****1,784****1,022****878****542****1,018****117** | **117****64****57****61****35****23****9** | **65****50****32****33****18****27****8** | **22****28****18****14****16****44****26** | **40****36****32****27****30****38****15** |
|  | **รวม**/เฉลี่ย | **7,887** | **366** | **233** | **22** | **34** |

 ที่มา : สำนักการศึกษา เทศบาลนครหาดใหญ่ (10 มิถุนายน 2562)

